stanford-oval/wikipedia huggingface dataset:
Heroes of Might and Magic III: Armageddon’s Blade

| Heroes of Might and Magic III: Armageddon’s Blade |
| --- | --- |

Kehittäjä:  New World Computing
Julkaisija:  The 3DO Company
Suunnittelija:  Jon Van Caneghem
Pelisarja:  Heroes of Might and Magic
Julkaistu:  30. syyskuuta 1999
Lajityyppi:  strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Microsoft Windows
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Heroes of Might and Magic III: Armageddon’s Blade on The 3DO Companyn julkaiseman ja New World Computingin kehittämän pelin Heroes of Might and Magic III: The Restoration of Erathia ensimmäinen jatko-osa. Se sisälsi kuusi uutta tehtäväsarjaa sekä 35 yksityistä tehtävää.
Uutta pelissä > Kampanjat

Peli sisälsi kuusi uutta kampanjaa, jotka ovat nimeltään ja sisältävät tehtävät:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  1. Armageddon’s Blade Tehtävät: Catherine’s Charge  Shadows of the Forest  Seeking Armageddon  Maker of Sorrows  Return of the King  A Blade in the Dark  To Kill a Hero  Oblivion’s Edge   |  1. Armageddon’s Blade Tehtävät: Catherine’s Charge  Shadows of the Forest  Seeking Armageddon  Maker of Sorrows  Return of the King  A Blade in the Dark  To Kill a Hero  Oblivion’s Edge   |  1. Dragon’s Blood Tehtävät: Culling the Weak  Savaging the Scavengers  Blood of the Dragon Father  Blood Thirsty   |  1. Dragon’s Blood Tehtävät: Culling the Weak  Savaging the Scavengers  Blood of the Dragon Father  Blood Thirsty   |  1. Dragon Slayer Tehtävät: Crystal Dragons  Rust Dragons  Faerie Dragons  Azure Dragons   |  1. Dragon Slayer Tehtävät: Crystal Dragons  Rust Dragons  Faerie Dragons  Azure Dragons   |
|  2. Festival of Life Tehtävät: Razor Claw  Taming of the Wild  Clan War  For the Throne   |  2. Festival of Life Tehtävät: Razor Claw  Taming of the Wild  Clan War  For the Throne   |  2. Festival of Life Tehtävät: Razor Claw  Taming of the Wild  Clan War  For the Throne   |  2. Playing with Fire Tehtävät: Farming Towns  March of the Undead  Burning of Tatalia   |  2. Playing with Fire Tehtävät: Farming Towns  March of the Undead  Burning of Tatalia   |  2. Playing with Fire Tehtävät: Farming Towns  March of the Undead  Burning of Tatalia   |
 3. Foolhardy Waywardness Tehtävät: Lost at Sea  Their End of the Bargain  Here There be Pirates  Hurry up and Wait
Uutta pelissä > Uusi kaupunki, Conflux

Conflux on elementaalikaupunki, jossa taiat ovat suuressa roolissa. Rakennusten raaka-aineena on malmia.
Palkattavat joukot ovat (saantijärjestyksessä): keijukaiset (Pixies), ilmaelementaalit (Air elementals), vesielementaalit (Water elementals), tulielementaalit (Fire elementals), maaelementaalit (Earth elementals), psyyke-elementaalit (Psychic elementals) sekä tulilinnut (Firebirds).
Myöhemmin joukot voi päivittää seuraaviksi: henkiolennot (Pixie → Sprites), myrskyelementaalit (Air elementals → Storm elementals), jääelementaalit (Water elementals → Ice elementals), energiaelementaalit (Fire elementals → Energy elementals), magmaelementaalit (Earth elementals → Magma elementals), taikaelementaalit (Psychic elementals → Magic elementals) ja feenikslinnut (Firebirds → Phoenix).
Conflux tarvitsee kehittyäkseen paljon malmia, jonkin verran puuta ja suhteellisen paljon elohopeaa, lisäksi myös vähän rikkiä ja jalokiviä. Kristallia ei tarvitse muuhun kuin maagikiltaan (Mage Guild), jonka rakentamiseen vaaditaan kaikkia resursseja. Taistelupainotteinen sankari on tasokulkija (Planewalker) ja magiapainotteinen on elementalisti (Elementalist).
Uutta pelissä > Uudet joukot

Confluxin joukkojen lisäksi peliin liittyi myös muutamia, osittain pelin II osasta tuttuja joukkoja neutraaleiksi joukoiksi tai kehitettäviksi.
Uutta pelissä > Uudet joukot > Lista uusista joukoista

Peasant – Talonpoika – Talonpoika on pelissä kuollut yksikkö, jota muut sankarit kuin nekromantikot eivät voi saada. 

Halfling – Puolituinen – Hyökkäyksenään linkoaa kiviä. 

Rogue – Varas – Toimivat vakoilijoina antaen lisätietoa kaupunkeihin rakennettavaan Varkaiden kiltaan.

Boar – Villisika jolla ratsastaa örkki – Ne örkit, jotka eivät osaa heittää kirveitä, sijoitetaan ratsastamaan villisialla ja hakkaamaan vihollisia.

Mummy – Muumio – Muumiot saattavat iskiessään kirota vastustajansa kirousloitsulla.

Nomad – Nomadit – Hiekka-aavikoiden kansalaiset, nomadit, ovat nopeita ratsujoukkoja.

Troll – Peikko – Peikot suosivat lähitaistelua ja ovatkin siinä tehokkaita. 

Enchanter – Lumooja –  Dracon kouluttamia munkkeja (Monk), kiihkoilijoita (Zealot), maageja (Mage) tai arkkimaageja (Archamge). 

Sharpshooter – Tarkka-ampuja – Gelun kouluttamia jousiampujia, ampujia, metsähaltijoita tai suurhaltijoita
Lisäksi on lohikäärmeitä:
Faerie Dragon – Keijulohikäärme
Rust Dragon – Ruostelohikäärme
Crystal Dragon – Kristallilohikäärme
Azure Dragon – Asuurilohikärme
Uutta pelissä > Paranneltu pelimoottori

Kaupungeista voi värvätä nyt myös kunkin yksikön perusmuotoja, vaikka niiden värväyspaikat olisikin jo korotettu. Tämä mahdollistaa sen, että pelaaja voi ostaa perusyksikköjä, jos hänen rahansa eivät riitä korotettuihin yksiköihin.
Joukkoja voi myös laittaa kaivoksiin vartijoiksi, jotta niiden valtaaminen ei olisi niin helppoa.
Käytössä on nyt myös uudet veteraanisankarit, joilla on omat roolinsa ja joiden ympärille voi rakentaa omia scenaarioita.
Pelinkehitys

Armageddon's Blade -lisäosaa alettiin kehittää alkuvuodesta 1999. Pelintekijöitten alkuperäinen tarkoitus oli keskittää tarinalinja uuden futuristisen "Forge"-kaupungin ympärille, sallien pelin toimia jatkona Might and Magic VII:n "pahalle" lopulle esittelemällä samalla Might and Magic -sarjan scifi-puolta. Vaikka Forge oli jo lähes valmis ja toimiva reagoivat fanit negatiivisesti sen lisäämiseen. Taustalla oli pelko, että scifin tuominen peliin hävittäisi Heroes-sarjan fantasia-pohjaisen ilmapiirin.
Laajennuksen kehittämisen keskivaiheilla New World Computing päätti hylätä Forgen ja poisti pelin tarinasta kaikki viitteet siihen, rakentaen Might and Magic VII:n "hyvälle" lopulle. Forge korvattiin elementaaleille pohjautuvalla kaupungilla nimeltä Conflux. Forgen hylkääminen projektin puolivälissä johti ajanpuutteeseen Confluxin kehittämisessä, ja kehittäjät sekä graafikot olivat pakotettuja käyttämään peruspelin elementaaliolentoja. Tämä näkyy esimerkiksi Conflux-kaupungin neljän peruselementaalin asumuksia: nämä käyttävät tismalleen samaa grafiikka kuin pelin maailmankartalla.
Aiheesta muualla

Heroes of Might and Magic III: Armageddon's Blade MobyGamesissa (englanniksi)
Heroes of Might and Magic III: Armageddon’s Blade arvostelu[vanhentunut linkki]
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heroes of Might and Magic III: Armageddon’s Blade
Kuva täysin valmiiksi rakennetusta Confluxista.
Käännös suomeksi
Oulun juhlaviikot

Oulun juhlaviikot on kuuden korkeatasoisen ja vakiintuneen festivaalin kokonaisuus, jota vietetään elokuussa Oulun seudulla. Oulun juhlaviikkoihin kuuluu Elojazz, sanataidefestivaali Oulun Muusajuhlat, kamarimusiikkifestivaali Oulunsalo Soi, Oulun Taiteiden Yö, Oulun musiikkivideofestivaalit ja Ilmakitaransoiton MM-kisat. Lisäksi Oulun juhlaviikkoihin kuuluu muita tapahtumia kuten Makrokonsertteja ja Nuotin vieressä on tilaa -kuorotapahtuma sekä vuosittain vaihtuvaa kokonaisuutta täydentävää ohjelmaa. Ensimmäiset Oulun juhlaviikot on järjestetty vuonna 2011. Elokuun aikana on satoja tapahtumia, joissa käy yhteensä noin 60 000 kävijää.
Oulun juhlaviikkoja koordinoi Oulun kulttuuritapahtumayhdistys ry. Oulun kulttuuritapahtumayhdistyksen tarkoituksena on edistää kulttuurin ja taiteen saavutettavuutta Oulun seudulla sekä vahvistaa alueen kulttuuritoimijoiden toimintaedellytyksiä. Yhdistys koordinoi elokuisiin Oulun juhlaviikkoihin kuuluvien tapahtumien ja festivaalien verkostoa ja yhteismarkkinointia ja tuottaa Oulunsalo Soi -festivaalia.
Yhdistys tarjoaa tuotantopalveluja myös muille kulttuuritapahtumille ja toimii kulttuuritapahtuma-alan kehittäjänä ja verkostoijana Pohjois-Pohjanmaalla. Yhdistys tuo esille pohjoista kulttuuria Pohjoinen kulttuurivirta -kanavalla. Euroopan kulttuuripääkaupunki Oulu2026-projektissa yhdistys on mukana Delta Life -kokonaisuudella.
Aiheesta muualla

Oulun juhlaviikot
Oulun kulttuuritapahtumayhdistys
Origin (ohjelma)

| Origin |
| --- | --- |
 Kuvankaappaus OriginPro 7.5 -ohjelmasta
Kehittäjä:  OriginLab Corporation
Kehityshistoria
Vakaa versio:  8.5 / 14. lokakuuta 2010
Tiedot
Ohjelmistotyyppi:  Numerodatan plottaus ja analysointi
Alusta:  Windows
Lisenssi:  kaupallinen
Aiheesta muualla
www.originlab.com
Origin on OriginLabin kehittämä ohjelmisto numeerisen tietoaineiston analysoimiseen ja sen piirtämiseen kuvaajaksi. Ohjelmisto on julkaistu Windowsille. Ohjelmassa on graafinen käyttöliittymä.
Origin kykenee muun muassa tekemään annetusta datasta tilastollista analyysiä ja sovittamaan pisteisiin käyriä. Käyrien sovituksen Origin toteuttaa Levenberg–Marquardt -algoritmiin perustuvalla epälineaarisella regressiolla. Datan Originiin voi tuoda suoraan esimerkiksi ASCII-, Excel- tai SPC-muodossa. Ohjelman tulostamat kuvaajat voi muuntaa Originin omalla työkalulla moneen eri tiedostomuotoon, kuten EPS:ksi, GIF:ksi tai JPG:ksi.
Originin ensimmäinen versio julkaistiin vuonna 1991. Tuolloin yhtiön nimi oli vielä Microcal Software. Myöhemmin se muutettiin OriginLabiksi. Originin versioista on saatavilla kaksi eri julkaisua: Origin ja OriginPro. Esimerkiksi uusimmasta versiosta on saatavilla julkaisut Origin 8 ja OriginPro 8, joista jälkimmäinen on hintavampi ja ominaisuuksiltaan laajempi.
Aiheesta muualla

Origin 8 - Tutorial (Arkistoitu – Internet Archive)
Ottmar Walter

| Mitalit | Mitalit | Mitalit |  |
| --- | --- | --- | --- |
|  Walter vuonna 2005. |  Walter vuonna 2005. |  Walter vuonna 2005. |  |
Maa:   Länsi-Saksa
Miesten jalkapallo
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 1954 | miehet |  |
Ottmar Kurt Herrmann Walter (6. maaliskuuta 1924 Kaiserslautern – 16. kesäkuuta 2013 Kaiserslautern) oli saksalainen, Länsi-Saksaa edustanut jalkapalloilija ja maailmanmestari. Hän oli samassa lajissa loistaneen Fritz Walterin nuorempi veli.
Walter palveli Saksan sotalaivastossa toisessa maailmansodassa, jonka Englannin kanaalin taistelussa loukkaantui kolmesta kranaatinsirpaleesta vaikeasti oikeaan polveensa. Hän aloitti peliuransa 1. FC Kaiserslauternissa 1940-luvun lopulla. Walter kuului veljensä kanssa Saksan jalkapallomaajoukkueeseen, joka voitti maailmanmestaruuden vuonna 1954. Hän pelasi 21 maaottelua ja teki niissä kymmenen maalia vuosina 1950–1956.
Walterille myönnettiin Liittoansioristi 2006. Hän kuoli 26. kesäkuuta 2013, 89-vuotiaana.
Oulun junaonnettomuus

Oulun junaonnettomuus sattui 13.8.2016 Oulussa Nokelan ratapihalla, kun Kemistä Kontiomäelle matkalla ollut puutavarajuna törmäsi raiteella olleeseen toiseen tavarajunaan.
Näkymää tapahtumapaikalta
Tapahtumien kulku

Tyhjä puutavarajuna numero T5316 Kemistä Oulun kautta Kontiomäelle saapui Ouluun Nokelan varikolle noin kello 16:54. Junaan oli tarkoitus vaihtaa kuljettaja Nokelassa.
Junan lähestyessä Oulua kuljettajan vaihto siirrettiin Oulun rautatieasemalta Nokelaan, raiteella 208. Liikenteenohjaus käski vaihdemiestä turvata T5316:lle kulkutie raiteelle 208, mutta vaihdemies päätti turvata kulkutien raiteen 118 kautta. Osittain autolla liikkuen, vaihdemies tarkisti vaihteiden asennot sekä raiteen vapaanaolon, havaitsematta, että raiteella 118 oli vaunuja. Vaihdemies ilmoitti liikenteenohjaukseen raiteen olevan turvattu raiteen 118 kautta. Liikenteenohjaus välitti tiedon junan 5316 kuljettajalle. T5316 saapui Nokelaan vajaa 30km/h veturinkuljettajan antaessa rullaten junaa eteenpäin.  Kello 16:49 juna törmäsi raiteella 118 olleisiin tyhjiin tavaravaunuihin. Kaksi vaunua nousivat pystyyn aiheuttaen vahinkoa veturille sekä ajolankoja kannatelevaan portaaliin. Vaihdemies sekä eräs ratapihatyötekijä menivät auttamaan veturinkuljettajan pos veturista. Veturinkujettaja loukkaantui törmäyksessä. Lähistön asukkaat soittivat hätänumeroon.  Kustannukset olivat noin 800 000 euroa.
Otto-Ville Mikkelä

Otto-Ville Mikkelä (s. 24. huhtikuuta 1968 Helsinki) on itähelsinkiläinen opettaja ja tapahtumajärjestäjä. Hän on ollut keskeinen järjestäjä Roihuvuoren kyläjuhlilla ja Roihuvuoren Hanami-juhlilla.
Mikkelä osallistui Helsingin yliopiston hallintorakennuksen valtaukseen 1990 toimien valtaajien johtoryhmässä.[lähde? ] Tämän jälkeen hän toimi Helsingin yliopiston ylioppilaskunnassa yliopistosihteerinä vastuualueena yliopiston hallinnonuudistus.[lähde? ] Helsingin yliopiston konsistorin jäsenenä hän toimi vuosina 1992-1994 hallinnonuudistuksen mahdollistettua opiskelijajäsenet.
Mikkelälle myönnettiin yhtenä viidestä ensimmäinen Oikeusministeriön demokratiapalkinto 2011 ansioista Roihuvuoren kyläyhteisössä.
Helsingin kaupunginosayhdistykset ry (Helka ry) myönsi Mikkelälle hopeisen Pro Helsinki -ansiomerkin 2010.
Mikkelä asuu Roihuvuoressa puolisonsa ja heidän kahden lapsensa kanssa. Hänen äitinsä on toimittaja Anna-Liisa Mikkelä.[lähde? ]
Patrícia Hmírová

Patrícia Hmírová Kansojen liigan ottelussa Suomea vastaan Turussa syyskuussa 2023.
Patrícia Hmírová (s. 30. marraskuuta 1993) on slovakialainen jalkapalloilija, pelipaikaltaan hyökkääjä. Hän on pelannut vuoden 2012 jälkeen Puolassa, Sveitsissä ja Kyproksella, ja kesästä 2022 alkaen hän on edustanut espanjalaista Sporting de Huelvaa. Hän on pelannut maaliskuun 2024 loppuun mennessä Slovakian naisten maajoukkueessa 114 maaottelua ja tehnyt niissä 25 maalia. Hän pelasi ensimmäisen naisten maaottelunsa toukokuussa 2012.
PaRappa the Rapper

| PaRappa the Rapper |
| --- | --- |
Kehittäjä:  NanaOn-Sha
Julkaisija:  Sony Interactive Entertainment
Jakelija:  PlayStation Store
Suunnittelija:  Masaya Matsuura
Pelisarja:  PaRappa the Rapper
Julkaistu:  1996
Lajityyppi:  musiikkipeli
Pelimuoto:  yksinpeli
Ikäluokitus:  ESRB: Lapsista aikuisille  USK 0 
Alusta:  PlayStation, PlayStation Portable ja PlayStation 4
Jakelumuoto:  CD-ROM
Lisää peliartikkeleitaVideopelien teemasivulla
PaRappa the Rapper on NanaOn-Shan kehittämä ja Sony Computer Entertainmentin PlayStationille Japanissa vuonna 1996 ja maailmanlaajuisesti vuonna 1997 julkaisema rytmivideopeliselvennä. Pelin on luonut musiikkituottaja Masaya Matsuura yhteistyössä taiteilija Rodney Greenblatin kanssa. Se siirrettiin PlayStation Portablelle vuonna 2006 sen 10-vuotisjuhlan kunniaksi. Alkuperäisen PlayStation-pelin remasteroitu versio julkaistiin PlayStation 4:lle vuonna 2017 pelin 20-vuotisjuhlan kunniaksi.[lähde? ]
Peli sai kaksi jatkoa: kitarapohjainen spin-off nimeltä UmJammer Lammy, joka julkaistiin vuonna 1999 PlayStationille, ja suora jatko-osa, PaRappa The Rapper 2, joka julkaistiin PlayStation 2:lle vuonna 2001.[lähde? ]
Videopelin pohjalta on tehty myös samanniminen anime-televisiosarja.[lähde? ]
Paa mut cooleriin

| ”Paa mut cooleriin” Kaija Koo, mukana Reino Nordin |
| --- | --- | --- |

Singlen tiedot
 Julkaistu: 21. kesäkuuta 2018
 Tekijä(t): Iisa Pajula (san.)
 Tuottaja(t): Joonas Angeria
 Tyylilaji: pop
 Kesto: 03.43 
 Levy-yhtiö: Warner Music Finland
Kaija Koon muut singlet
| ”En etsi valtaa loistoa” 2017 | ”Paa mut cooleriin” 2018 | ”Mun sydän” 2018 |
”Paa mut cooleriin” on Kaija Koon kappale, joka julkaistiin singlenä 21. kesäkuuta 2018. Siinä esiintyy myös Reino Nordin. Kappaleen on sanoittanut Iisa Pajula ja tuottanut Joonas Angeria. Siihen tehtiin Rudi Rokin ohjaama musiikkivideo.
Patrícia Morais

Patrícia Isabel Sousa Barros Morais (s. 17. kesäkuuta 1992 Lissabon) on portugalilainen jalkapalloilija. Hän on pelipaikaltaan maalivahti. Hän on pelannut Portugalin naisten maajoukkueessa ennen vuoden 2022 EM-kilpailuja 75 maaottelua. Hän pelasi ensimmäisen naisten maaottelunsa elokuussa 2011.
Morais edustaa kotimaassaan Bragaa, johon hän siirtyi kesällä 2021 Sportingista. Hän on pelannut kotimaansa lisäksi Ranskassa.
Oulun kansainvälinen lasten- ja nuortenelokuvien festivaali

Oulun kansainvälinen lasten- ja nuortenelokuvien festivaali on Oulussa vuosittain pidettävä lasten- ja nuortenelokuvien katselmus- ja kilpailutapahtuma. Festivaalin järjestää Oulun Elokuvakeskus ry. Tapahtumaa on järjestetty vuodesta 1982 lähtien.
Festivaali jakaantuu viiteen sarjaan: kilpasarja, nuortensarja, maailmanpyörä, kotimainen katselmus ja erikoissarjat.
Festivaaleilla jaetaan muun muassa kilpailusarjan parhaan elokuvan ohjaajalle sanomalehti Kalevan lahjoittama 3 000 euroa, Kansainvälisen lasten- ja nuortenelokuvien järjestön CIFEJ:n palkinto sekä Sanna Koiviston suunnittelema Pikku karhu, suomalaisen lastenelokuva-alan tunnustuspalkinto.
Festivaali järjestetään vuosittain viikolla 47. Esityspaikkoja ovat Finnkino Plaza sekä Kulttuuritalo Valveella sijaitsevat Valvesali ja Studio. Alun perin päätapahtumapaikkana oli vuonna 1982 valmistuneen Oulun kaupunginkirjaston uudisrakennuksen 168-paikkainen elokuvasali, jossa toimi Oulun Kirjastokino.
Aiheesta muualla

Oulun Elokuvakeskus ry
Elokuvateatteri Studio
Oulun kaupunki
Kulttuuritalo Valve
CIFEJ
european-films.net
Oulun tapahtumat
Arktiset Askeleet
Korttelihaipakka
Kuusrock
Lastenelokuvafestivaali
Qstock
Rotuaari Piknik
Tervahiihto
Tervasoutu
Valkosipuliyö
Vectorama
Varjo
Paasilinna

Paasilinna viittaa muun muassa seuraaviin:
Sukunimi

Sukunimi on suomennettu nimestä Gullstén. Tunnettuja suvun jäseniä ovat veljekset:
Arto Paasilinna (1942–2018), kirjailija ja toimittaja
Erno Paasilinna (1935–2000), kirjailija ja toimittaja
Mauri Paasilinna (s. 1947), kirjailija
Reino Paasilinna (1939−2022), EU-parlamentaarikko, kirjailija ja toimittaja
Salme Paasilinna (1933−2006), näyttelijä.
Yritys

Paasilinna, suomalainen kirjankustantamo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paasilinna”, voi hakea sivunnimihaulla, laajalla sivunnimihaulla tai tekstihaulla.
Oskari Ikonen

| Oskari Ikonen |
| --- | --- |
 Oskari Ikonen vuonna 1913.
Kansanedustaja
 2.2.1914–3.4.1917  
Ryhmä/puolue:  SDP
Vaalipiiri:  Mikkeli
Henkilötiedot
Syntynyt: 3. helmikuuta 1883 Ilomantsi
Kuollut: 21. huhtikuuta 1938 (55 vuotta) Petroskoi
Ammatti:  sähköttäjä, taloudenhoitaja
Oskar (Oskari) Ikonen (3. helmikuuta 1883 Ilomantsi – 21. huhtikuuta 1938 Petroskoi) oli suomalainen poliitikko, joka toimi SDP:n kansanedustajana vuosina 1914–1917. Hän loikkasi Neuvostoliittoon 1920-luvun lopussa ja teloitettiin myöhemmin Stalinin vainojen aikana.
Elämä > Varhaiset vuodet

Ilomantsin Kakonahossa syntyneen Oskari Ikosen vanhemmat olivat talollinen Juho Ikonen (1826-1904) ja Enosta kotoisin ollut Kaisa Airaksinen (1844-1895). Hän oli Hammaslahden babtistiseurakunnan jäsen. Käytyään viisi luokkaa Joensuun lyseota Ikonen työskenteli 1906–1912 Valtionrautateiden sähköttäjänä Viipurissa ja Varkaudessa. Hänet erotettiin virastaan poliittisen toimintansa vuoksi. Lehtitietojen mukaan lopullisena syynä oli osallistuminen sosialidemokraattien vappumarssille. Vuosina 1912–1913 Ikonen toimi Suomen Tie- ja Vesirakennustyöntekijäin Liiton luottamusmiehenä Savonlinnassa, jonka jälkeen hän työskenteli Hiitolassa liiton sihteerinä ja taloudenhoitajana. Ikonen oli myös Viipurin osuuskauppapiirin johtokunnan jäsen ja tilintarkastaja. Lisäksi hän kirjoitti säännöllisesti Yhteishyvään ja useisiin työväenlehtiin.
Elämä > Yleislakko ja sisällissota

Ikonen oli kansanedustajana yhden vaalikauden 1914-1917. Yleislakon aikana hän oli Hiitolan suurlakkokomitean sekä työväen järjestyskaartin esikunnan jäsen. Lakon jatkuessa Ikonen kävi tiedustelemassa tilanteen kehittymistä Viipurissa, josta hän palasi samalla junalla Heikki Kaljusen johtaman aseistetun kaartin kanssa. Kaljusen joukkio suoritti Hiitolassa elintarviketakavarikkoja, jonka ohella sitä syytettiin ryöstöistä ja väkivaltaisuuksista. Tammikuussa 1918 valkoiset valtasivat Hiitolan ja Ikonen vangittiin jo päivää ennen sisällissodan käynnistymistä. Ikonen vietiin aluksi Sortavalan vankileirille, josta hänet siirrettiin helmikuussa Kokkolan vankileirille. Ikosta syytettiin yleislakon aikaisesta kiihotuksesta sekä osallisuudesta Kaljusen joukkion omavaltaisuuksiin. Hän kiisti syytökset ja väitti sen sijaan vapauttaneensa useita Kaljusen vankeja sekä estäneensä heidän pahoinpitelyjään. Hiitolan suojeluskunnan lausunnon mukaan Ikonen oli ”erittäin vaarallinen jesuiitta ja punikki”. Hänet tuomittiin valtiopetoksesta elinkautiseen, mutta armahdettiin jo vuonna 1920.
Elämä > Sodan jälkeen

Vapauduttuaan Ikonen valittiin syyskuussa 1920 SDP:n Vaasan läänin itäisen vaalipiirin luennoitsijaksi. Samana vuonna hän liittyi kielletyn SKP:n jäseneksi. Vuosina 1922-1924 Ikonen toimi SSTP:n kiertävänä puhujana ja luennoitsijana sekä kuului puolueen Vaasan läänin itäisen vaalipiirin piiritoimikuntaan. Ikonen työskenteli myös Keski-Karjalan Osuusliikkeen varastonhoitajana Hiitolassa. Vuonna 1923 hänet pidätettiin niin sanotun suuren kommunistijutun yhteydessä. Kesäkuussa 1924 Turun hovioikeus tuomitsi Ikosen 11 vuodeksi ja 2 kuukaudeksi kuritushuoneeseen valtiopetoksen valmistelusta. Korkeimman oikeuden alennettua tuomion 1 vuoteen ja 3 kuukauteen Ikonen vapautui ehdonalaiseen Tammisaaren pakkotyölaitoksesta elokuussa 1926.
Tammikuussa 1927 Ikonen loikkasi perheineen kanssa Neuvostoliittoon. Hän asettui Petroskoihin ja sai Neuvostoliiton kansalaisuuden vielä samana keväänä. Ikonen työskenteli aluksi Petroskoin postikonttorissa sekä Kalevalan piirin tiedonvälitysyksikön johtajana. Joulukuusta 1927 lähtien hän toimi matematiikan ja suomen kielen opettajana eri puolilla Neuvosto-Karjalaa. Vuonna 1937 Ikonen erotettiin opettajan virastaan väitetyn kansalliskiihkoilun johdosta. Erottamisensa jälkeen Ikonen oli sekatyöläisenä Onegan tehtaalla Petroskoissa, kunnes hänet pidätettiin helmikuussa 1938 vastavallankumouksellisesta toiminnasta syytettynä. Ikonen sai kuolemantuomion ja hänet teloitettiin huhtikuussa Petroskoin lähistöllä. Ikonen rehabilitoitiin vuonna 1958.
Perhe

Oskari Ikosen puoliso oli Pukkilasta kotoisin ollut Alina Malberg (s. 1887), jonka kanssa hän avioitui vuonna 1906. Perheeseen syntyi poika ja kaksi tytärtä. Veikko Ikonen (s. 1909) vangittiin maaliskuussa 1938 Petroskoissa ja ammuttiin vakoilijana.
Pahanlaatuinen neuroleptioireyhtymä

Pahanlaatuinen neuroleptioireyhtymä (engl. neuroleptic malignant syndrome, NMS) on harvinainen, lähinnä neuroleptien eli psykoosilääkkeiden käyttöön liittyvä oireyhtymä, joka voi olla hengenvaarallinen. NMS:n oireisiin kuuluvat kuume, jäykkyys, kohonnut verenpaine ja sydämen syke sekä lihaskivut. Lihasvauriota kuvaavan kreatiinikinaasin (CK) pitoisuus voi olla kohonnut.
Oireyhtymää ilmenee arviolta 0,02–1,9 prosentilla neurolepteja käyttävistä potilaista. Heistä sairaalapotilailla ilmaantuvuus on ollut vielä suurempi. NMS:ään liittyy 12–20 prosentin kuolleisuus.
Pahanlaatuinen neuroleptioireyhtymä kuvattiin ensimmäisen kerran vuonna 1968, mutta se määritettiin tarkemmin vasta 1980-luvulla.